पाएं अपने शहर की ताज़ा ख़बरें और फ्री ई-पेपरडाउनलोड करें
जिले की नदियों के विभिन्न घाटों पर संचालित नाव का आज से निबन्धन होगा। नाविकों को अनुज्ञप्ति भी दिया जाएगा। जिला परिवहन पदाधिकारी रविंद्रनाथ गुप्ता ने इस कार्य के लिए एमवीआई संजय सिंह टाइगर को अधिकृत किया है। सभी सीओ को निर्धारित तिथि में आयोजित कैंप में एमवीआई को सहयोग करने का निर्देश दिया है। गुरुवार को जिला पदाधिकारी की अध्यक्षता में बाढ़ पूर्व तैयारी को लेकर वर्चुअल मीटिंग हुआ था। डीएम ने अधिकारियों खासकर सभी सीओ, जल निस्सरण के कार्यपालक अभियंता एवं आपदा प्रबंधन प्रभारी पदाधिकारी को 10 मई तक जिले में बाढ़ से बचाव व राहत के लिए उपलब्ध संसाधनों की सूची उपलब्ध करवाने का निर्देश दिया था। जिला परिवहन पदाधिकारी ने एमवीआई को नाव की क्षमता का आकलन करते हुए शत प्रतिशत नावों का निबन्धन, शत प्रतिशत नाविकों को अनुज्ञप्ति एवं जिस नाव का निबन्धन समाप्त है,उसका भी पुनर्निबंधन करने का निर्देश दिया है। अंचल अधिकारी को यह कहा गया है कि निर्धारित तिथि को अपने अपने क्षेत्र के सभी नाविकों को कैंप में ससमय उपस्थित रहने का पूर्व से ही सूचना देना सुनिश्चित करेंगे। एमवीआई को निर्धारित तिथि को ही निबन्धन व अनुज्ञप्ति देने का रिपोर्ट उसी दिन शाम तक गोपनीय प्रशाखा में जमा करने को कहा गया है।
प्रखंडवार कैंप की तिथि
जिला परिवहन पदाधिकारी ने सभी प्रखंडों के लिए अलग अलग कैंप लगाने की तिथि का निर्धारण किया है। आज शनिवार को किशनगंज एवं कोचाधामन अंचल में, 10 मई को बहादुरगंज एवं दिघलबैंक अंचल में, 11 मई को पोठिया एवं ठाकुरगंज अंचल में एवं 12 मई को टेढ़ागाछ अंचल में कैंप का आयोजन होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva awa_Deva zho_Hant eng_Latn